Source: https://sportulsatmarean.ro/index.php/baschet/item/2456-baschet-csm-satu-mare-incheie-anul-cu-o-victorie-chinuita-in-fata-celor-de-la-scm-timisoara
Timestamp: 2018-03-24 04:09:36+00:00

Document:
După înfrângerea suferită săptămâna trecută în deplasare la Alba Iulia, 81-85, CSM Satu Mare este la a doua victorie consecutivă de pe teren propriu câștigată în prelungiri, după ce în urmă cu două săptămâni ”sătmărencele” au învins in-extremis ”U” Cluj într-un meci în care echipa lui Petricevic a condus tot meciul.
Dobă a început cu Sfîrlea, Mandache, Harrison, Green și Miller, în timp ce Mihai Coldea le-a trimis pe parchet din primul minut pe Ardelean, Pane, Lloyd, Conwrightși Burdgess. Primele puncte ale meciului au fost marcate de Conwright din spatele semicercului, Harrison răspunzând pentru CSM tot cu un coș de la distanță, 3-3, apoi Burdgess și Miller să au înscris de sub panou, 5-5, iar Harrison și Mandache cu câte o triplă au adus Satu Mare la șase lungimi, 11-5. La finalul primului sfert CSM avea un avantaj de opt puncte, 21-13
În sfertul secund sătmărencele au condus în permanență la două-trei posesii (23-15, 25-19, 31-23), însă spre final timișorencele s-au apropiat încet-încet (35-29, 35-32, 37-32), iar în ultimele secunde Brosovszky Boriga a înscris de la distanță pentru 37-35, stabilind scorul la pauză, 37-35.
Sfertul trei a început cu două coșuri de la distanță reușite de Mandache și Brosovszky Boriga, 40-38, după care a urmat o perioadă bună pentru CSM care s-a distanțat la 11 puncte, 51-40. Finalul sfertului a aparținut jucătoarelor din Timișoara care au marcat în ultimele două minute șase puncte consecutiv, în timp ce Mandache&co nu au reușit să înscrie niciun punct și înainte de sfertul patru scorul era 60-59.
Sfertul patru a început cu ratări de ambele părți, primele puncte fiind marcate de Solopova după aproape două minute, 62-59, Conwright a egalat la 64, apoi s-a mers cap la cap 69-67, 69-69, 70-70, iar cu patru minute înainte de final SCM a trecut în avantaj 72-70, 75-70. În ultimul minut de joc scorul era 77-73 pentru Timișoara, Harrison reduce din diferență pentru CSM, iar Solopova egalează la 77, de la linia de fault, cu 6,6 secunde rămase din joc. Mihai Coldea cere time-out, indică schema de joc timișorencelor însă Conwright ratează aruncarea de la distanță și se termină 77-77 după primele 40 de minute.
În startul prelungirilor Green și Harrison duc diferența la cinci puncte în favoarea CSM-lui, 82-77, Kiriienko și Conwright readuc oaspetele la un singur punct, 82-81, însă până la final sătmărencele au fost mai precise în atac, cele cinci puncte marcate pe final de Harrison au făcut diferența, 89-83, iar cele două libere transformate de Lazăr în ultimele secunde au închis tabela, 91-86 pentru CSM Satu Mare.
CSM Satu Mare încheie anul pe locul doi în clasamentul LNBF cu 19 puncte (8 victorii/3 înfrângeri), însă meciul celor de la CSBT Alexandria a fost amânat. În prima săptămână din 2018 CSM Satu Mare va juca în deplasare la ultima clasată, UPM BC Sirius Tg. Mureș, iar primul meci de pe teren propriu îl va juca sâmbătă, 13 ianuarie cu FCC ICIM CSB Arad.
Etapa 12 | CSM Satu Mare 91 - 86 SCM Timișoara (21-13, 16-22, 23-24, 17-18, 14-9)
Arbitri: Laszlo Bukuresti, Vlad Potra, Istvan Bertalan;
CSM Satu Mare: Taneisha Harrison 28 puncte (8 recuperări și 5 pase decisive), Andra Mandache 27 puncte (5x3, 6 recuperări), Marina Solopova 13 puncte (5 recuperări și 5 pase decisive), Porchia Green 8 puncte, Brittany Miller 8 puncte, Andreea Lazăr (Pop) 7 puncte, Marina Sfârlea, Alexandra Uiuiu;
SCM Timișoara: Maegan Conwright 32 puncte (4x3, 6 recuperări și 7 pase decisive), Dlesha Arlene Lloyd 24 puncte, Monika Boriga Brosovszky 8 puncte, Anna Kiriienko 8 puncte, Leeza Burdgess 7 puncte, Dora Denisa Ardelean 4 puncte, Romina Filip 3 puncte, Adina Pop, Ana Ivaschescu, Roxana Pane, Adina Stoiedin;
1. ACS Sepsi SIC Sf. Gheorghe 10/0 20 puncte
2. CSM Satu Mare 8/3 19 puncte
3. CSBT Alexandria 7/3 17 puncte
4. CS Universitatea Alba Iulia 6/5 17 puncte
5. CS SCM Timișoara 4/7 15 puncte
6. FCC ICIM CSB Arad 4/7 15 puncte
7. Universitatea Cluj-Napoca 3/8 14 puncte
8. CSTBv Olimpia Brașov 4/5 13 puncte
9. UPM BC Sirius Tg. Mureș 1/9 11 puncte

References: CSM 
 CSM 
 CSM 
 CSM 
 CSM 

CSM 
 CSM 
 CSM 

CSM 
 CSM